รัฐบาลไทย-ข่าวทำเนียบรัฐบาล-กระทรวงมหาดไทยขอเชิญชวนส่วนราชการ หน่วยงานในสังกัด ผู้ประกอบการ และประชาชนทั่วไป ช่วยซื้อและบริโภคลำไยจากเชียงใหม่และลำพูน สนับสนุนมาตรการกระจายผลผลิตลำไยคุณภาพดีสู่ผู้บริโภคฯ
วันพุธที่ 16 สิงหาคม 2560
กระทรวงมหาดไทยขอเชิญชวนส่วนราชการ หน่วยงานในสังกัด ผู้ประกอบการ และประชาชนทั่วไป ช่วยซื้อและบริโภคลําไยจากเชียงใหม่และลําพูน สนับสนุนมาตรการกระจายผลผลิตลําไยคุณภาพดีสู่ผู้บริโภคฯ
กระทรวงมหาดไทย ขอเชิญชวนส่วนราชการ หน่วยงานในสังกัด ผู้ประกอบการ และประชาชนทั่วไป ช่วยซื้อและบริโภคลําไยจากจังหวัดเชียงใหม่และจังหวัดลําพูน สนับสนุนมาตรการกระจายผลผลิตลําไยคุณภาพดีสู่ผู้บริโภค เพื่อช่วยเหลือเกษตรกรผู้ปลูกลําไย จากปัญหาผลผลิตล้นตลาด
วันนี้ (16ส.ค. 60) ที่กระทรวงมหาดไทยนายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่กระทรวงมหาดไทยได้มีการจัดทําโครงการกระจายสินค้าด้านการเกษตรสู่ผู้บริโภค(MOI Distribution Center)เพื่อรักษาเสถียรภาพราคาสินค้าเกษตร และช่วยเหลือเกษตรกรในการกระจายผลผลิตไปยังผู้บริโภคให้ได้อย่างรวดเร็วกว้างขวางและทั่วถึง เพื่อช่วยเหลือพี่น้องเกษตรกรในภาวะที่มีผลผลิตออกสู่ตลาดมากกว่าในช่วงปกติ ซึ่งขณะนี้กระทรวงมหาดไทยได้รับแจ้งจากจังหวัดเชียงใหม่ว่า มีปริมาณผลผลิตลําไยของเกษตรกรกําลังออกสู่ตลาดเป็นจํานวนมาก และจากสถานการณ์ส่งออกลําไยของไทยที่ยังไม่สามารถส่งออกต่างประเทศได้ ทําให้สถานการณ์ตลาดลําไยอยู่ในภาวะไม่คล่องตัว ส่งผลให้ราคารับซื้อที่เกษตรกรขายได้ต่ํากว่าต้นทุนการผลิตประกอบกับ กระทรวงมหาดไทยได้รับการประสานจากกระทรวงพาณิชย์ให้ช่วยเร่งระบายลําไยของจังหวัดเชียงใหม่และจังหวัดลําพูน เนื่องจากมีผลผลิตออกสู่ตลาดเป็นจํานวนมากในช่วงปลายเดือนกรกฎาคม – สิงหาคมนี้โดยในเบื้องต้นจังหวัดเชียงใหม่ได้กําหนดแนวทางให้ความช่วยเหลือผ่านมาตรการกระจายผลผลิตลําไยคุณภาพดีสู่ผู้บริโภคโดยตรง เพื่อเป็นการกระตุ้นตลาดให้มีกําลังซื้อเพิ่มขึ้น และช่วยลดภาระความเดือดร้อนของเกษตรกรผู้ปลูกลําไยที่อาจถูกกดราคารับซื้อในช่วงผลผลิตออกมาก รวมทั้งยังเป็นการกระตุ้นการบริโภคตลาดภายในประเทศให้ได้ซื้อผลผลิตที่ดีมีคุณภาพ และได้ราคายุติธรรมจากแหล่งผลิตโดยตรง โดยผลผลิตลําไยของจังหวัดเชียงใหม่ชนิดเกรดAA+Aราคากล่องละ 120 บาท (ขนาดบรรจุ 3 กิโลกรัม ราคารวมค่าขนส่ง)
ดังนั้น เพื่อเป็นการช่วยเหลือเกษตรกรผู้ปลูกลําไยในพื้นที่จังหวัดเชียงใหม่และจังหวัดลําพูน กระทรวงมหาดไทย จึงขอความร่วมมือประชาสัมพันธ์เชิญชวนส่วนราชการ หน่วยงานรัฐวิสาหกิจในสังกัดของกระทรวงมหาดไทย และพี่น้องประชาชน ได้ช่วยกันสั่งซื้อลําไยคุณภาพดีจากเกษตรกรจังหวัดเชียงใหม่และจังหวัดลําพูน รวมทั้งขอให้จังหวัดต่างๆ แจ้งอําเภอประชาสัมพันธ์เชิญชวนและขอความร่วมมือจากทุกภาคส่วนในพื้นที่ ทั้งภาครัฐ ภาคเอกชน และภาคประชาชน ตลอดจนองค์กรปกครองส่วนท้องถิ่น ช่วยรับซื้อผลผลิตลําไยเพื่อนําไปจําหน่ายและบริโภคในพื้นที่ โดยสามารถแจ้งยอดการสั่งซื้อได้ที่สํานักงานพาณิชย์จังหวัดเชียงใหม่ หมายเลขโทรศัพท์/โทรสาร 0 5311 2659 – 60 หรือE-mail :changmai_dit@hotmail.comและสํานักงานพาณิชย์จังหวัดลําพูน หมายเลขโทรศัพท์ 0 5351 2003 ในช่วงที่มีผลผลิตออกสู่ตลาดมาก (ระหว่างวันที่ 20 กรกฎาคม – 31 สิงหาคม 2560) เพื่อนําผลผลิตลําไยไปกระจายผ่านศูนย์ประสานการกระจายผลผลิตด้านการเกษตรสู่ผู้บริโภค(MOI Distribution Center)ต่อไป
รองปลัดกระทรวงมหาดไทย กล่าวเพิ่มเติมว่าการแก้ไขปัญหาดังกล่าวนอกจากแนวทางการขอความร่วมมือให้หน่วยงานในสังกัดของกระทรวงมหาดไทย องค์กรปกครองส่วนท้องถิ่น รวมถึงหน่วยงานต่างๆ ได้ช่วยรับซื้อลําไยเพื่อนําไปบริโภคหรือนําไปจําหน่ายต่อแล้ว กระทรวงมหาดไทยยังขอความร่วมมือจากพี่น้องประชาชนผู้บริโภค ทั้งประเทศ ตลอดจนเจ้าหน้าที่ของหน่วยงานทั้งภาครัฐและภาคเอกชน ได้ช่วยกันซื้อและบริโภคลําไยคุณภาพดีจากจังหวัดเชียงใหม่และจังหวัดลําพูน เพื่อเป็นการช่วยเหลือพี่น้องเกษตรกรอีกทางหนึ่งด้วย ทั้งนี้ หากเราพี่น้องคนไทยได้ช่วยเหลือซึ่งกันและกัน โดยช่วยกันอุดหนุนผลผลิตสินค้าคุณภาพดีจากภายในประเทศแล้ว เชื่อว่าจะสามารถแก้ไขปัญหาราคาผลผลิตด้านการเกษตรตกต่ําให้กับพี่น้องเกษตรกรได้.
ครั้งที่117/2560